
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 20.11.2013
                      Nr. PL-x 211/2013
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

              asupra Propunerii legislative privind modificarea Legii nr.112/1995 pentru reglementarea situației juridice a unor imobile cu destinația de locuințe, trecute în proprietatea statului
                    În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu Propunerea legislativă privind modificarea Legii nr.112/1995 pentru reglementarea situației juridice a unor imobile cu destinația de locuințe, trecute în proprietatea statului, trimisă cu adresa PL-x 211 din 18 iunie 2013.
Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, Camera Deputaţilor este Cameră decizională.

                     Senatul, a respins aceasta propunere legislativă.
Consiliul Legislativ a avizat negativ iniţiativa legislativă, conform avizului nr. 203 din 26 martie 2013.

Guvernul, prin punctul de vedere transmis, cu adresa nr. 619 din 30 aprilie 2013, nu susţine adoptarea acestei propuneri legislative.
Comisia pentru drepturile omului, culte şi problemele minorităţilor naţionale, a avizat negativ iniţiativa legislativă.

Comisia pentru administraţie publică, amenajarea teritoriului şi echilibru ecologic, a avizat negativ iniţiativa legislativă.
 Iniţiativa legislativă supusă dezbaterii are ca obiect de reglementare modificarea Legii nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, în sensul reglementării modului de dobândire asupra terenurilor şi grădinilor din intravilan aferente locuinţelor, odată cu dobândirea dreptului de proprietate asupra imobilelor restituite în natura foştilor proprietari. Totodată, se propune abrogarea art. 26 alin. (3) din acelaşi act normativ, potrivit căruia „ suprafeţele de teren preluate de stat sau de alte persoane juridice, aflate la data de 22 decembrie 1989 în posesia acestora şi care depăşesc suprafaţa aferentă construcţiilor, rămân în proprietatea statului”.
  În conformitate cu prevederile art. 61 din Regulamentul Camerei Deputaţilor, republicat membrii Comisiei au examinat iniţiativa legislativă susmenţionată, în şedinţa din 5 noiembrie 2013.
În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, respingerea Propunerii legislative privind modificarea Legii nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, întrucât, dobândirea dreptului de proprietate asupra terenurilor aferente imobilelor cu destinaţia de locuinţe este condiţionată, fie de restituirea în natură a imobilului, fie de vânzarea, în condiţiile legii, a acestuia, obiectul principal de reglementare al actului normativ constituindu-1 reglementarea măsurilor reparatorii pentru imobilele cu destinaţia de locuinţe, iar nu pentru terenurile aflate în intravilanul localităţilor. Nu în ultimul rând, soluţiile propuse prin iniţiativa legislativă nu ţin seama de faptul că hotărârile comisiilor înfiinţate potrivit dispoziţiilor art. 16 din Legea nr. 112/1995 nu conţin datele de identificare a terenurilor agricole aflate în intravilanul localităţilor, inclusiv grădini, avute în vedere de iniţiatorii propunerii legislative şi, prin urmare, aceste acte nu pot constitui temei pentru înscrierea.
Din numărul total de 27 membri ai Comisiei juridice, de disciplină şi imunităţi au participat la dezbateri 20 deputaţi.
În raport cu obiectul şi conţinutul său, propunerea legislativă face parte din categoria legilor organice. 

                   PREŞEDINTE,                                           SECRETAR,

              Bogdan Liviu CIUCA                     Theodor Cătălin NICOLESCU
Şef Serviciu,
Ciprian BUCUR

